Eestit aitasid Vabadussõjas punase Venemaa vastu inglased, soomlased, taanlased, rootslased, ameeriklased ja venelased. Vene  valgetel ja eestlastel oli üks vaenlane, kuid erinev eesmärk: eestlaste siht oli kaitsta Eesti iseseisvust mistahes värvi venelaste ja sakslaste vastu. Vene valgete eesmärk oli kukutada enamlaste võim kodumaal. Liitlastest võis olla kasu kõrval ka kahju. Sel teemal uurimuse avaldanud Reigo Rosenthali hinnangul oli Loodearmee mõju Eesti ja ilmselt ka Läti Vabadussõja käigule väga oluline 1919. aasta kevadel. Saates räägib Reigo Rosenthal, mis ja kes on vene valged, Loodearmee ja Põhjakorpus. Kuidas väeosad  formeeriti, missugsued olid suhted eestlastega.  Saates kuulete Eestisse 1918. aastal püsivalt elama asunud vene luuletaja Igor Severjanini luulet.    LISAMATERJAL  Kirjandusloolane ja tõlkija Juri Sumakov jutustab Eestisse immigreerunud vene luuletajast Igor Severjaninist ja loeb tema luulet Mari Tarandi saates "Igor Severjanin -100" aastal 1987.